El monumental Belén de l’AV L’Empalme ja llueix en l’Ajuntament de Burjassot
2025-07-24

Han fet un esforç titànic enguany perquè les veïnes i els veïns de Burjassot puguen gaudir del Betlem més emblemàtic i volgut del municipi; el que realitza cada any l’AV L’Empalme gràcies al treball del seu grup d’activitats. Enguany els ha costat, com elles mateixes han assenyalat en la inauguració del Pessebre, però, “no podíem fallar a Burjassot”.

El Betlem ja llueix en el hall de l’Ajuntament i ja ha rebut innombrables visites de majors i xicotets que se sorprenen de la gran labor que es realitza cada Nadal i que, enguany, ha posat la seua obstinació a fer més espectacular la zona d’Egipte.

L’horari per a visitar aquest tradicional Betlem, que porta dotze anys exposant-se en l’Ajuntament, és de dilluns a divendres de 9 a 14 hores i de 17 a 20 hores i els dissabtes de 9 a 13 hores. Els diumenges i festius estarà tancat. El dia 5 de gener només es podrà visitar al matí.